钦定古今图书集成/方舆汇编/职方典/第1269卷 > 《边防条议》游震德
## 钦定古今图书集成/方舆汇编/职方典/第1269卷 > 《边防条议》游震德

一、审要害。查得恶苗寨分前后左右，穿心仅百馀里。
“宣德七年大征草薙，存不满百。彼时于楚设立乌巢
关，黔设立龙势关。及正德七年再征后，楚奏设镇筸
守备并湄亮营、丫喇关，黔设立铜仁守备并亚寨关、
地架关，但皆逼近苗寨，弹压得宜。及嘉靖二十九年
用兵之后，设立麻阳、小坡、铜信、水田等哨，去丫喇二
十馀里，洞口筸子坪等哨去湄亮五十馀里，中间荒
弃五寨，故土绵亘亦计五十馀里。去苗愈远而设备
愈多，形势愈分而费兵愈众，不惟杀伐之威未伸，亦
于防守之计未审。今欲修设旧关，控扼要害，地广人
稀，事势不易。惟有招抚流亡，使黄腊等寨，都溶等堡，
筸子、洞口、永安等哨，生聚繁盛，气完势重，然后责令
土司进逼丫喇、湄亮，或据池河，画疆设守，则一十三
哨之兵可以渐省，而湖北之民可更生矣。至若东海
征倭，动调永保、容美并大剌、镇溪等司所土兵，涉境

业，其困一也。以供亿言之，土官目把名色众多，廪粮
犒给，应付无艺，公储既空，民力并竭，其困二也。况又
分兵陆行，骑坐马匹数百为群，膘壮则骑占不还，瘦
弱则倒死相继，其困三也。寄宿民居，拆屋为薪，毁廪
求食，甚至卷搬财物，掳掠人畜，奸辱妇女，烧毁房屋，
此则水陆之所同苦，其困四也。土兵以调发为重，骄
盈之气日生；楚人以调发为苦，疑畏之心日甚。惟思
转徙，以几幸一免。若复风闻调发，必将瓦解流移。设
有奸雄之徒，乘机啸聚，乌可无虑？”又蒙调取卢溪蛮
兵，通查上下五都，共止编户二里，老弱生齿数才二
千，挑选强壮，不过十得二三。又皆山野顽民，其号为
长技者，捕猎小能耳。若非军卫之兵，教练“有素，统属
有主，纵之远行，饱则聚而为民，饥则散而为盗。诚恐
赴敌未有可冀之功，而地方先有难胜之害。伏乞涣
发《德音》，示以再无调发，则民安无扰，而隐患可弭矣。”